MAŽESNIU GREIČIU – VIEN ELEKTRA
Pajudant iš vietos ir važiuojant mažesniu greičiu, NX 350h varo galingas priekinis elektrinis motoras (visų ratų pavaros modeliuose padeda galinis elektrinis motoras), o elektros energiją tiekia akumuliatorius. Tuo metu trumpą atstumą galima mėgautis beveik begarsiu ir visiškai elektra varomu automobiliu.
PASTOVIU GREIČIU VAŽIUOJA BEVEIK BE GARSO
Lexus įsikraunantys hibridai važiuoja tyliai ir ramiai. Važiuojant didesniu greičiu, tyliai užvedamas itin sklandus 2,5 l benzininis variklis, kuris prireikus gauna pagalbą iš elektrinio (-ų) motoro (-ų). Varikliui veikiant optimaliu sukimosi dažniu, energijos perteklių galima naudoti akumuliatoriui įkrauti. Be mažos taršos ir degalų sąnaudų šis beveik tobulas benzininio ir elektrinių galios agregatų jėgos paskirstymas užtikrina nepaprastą vairavimo malonumą, kuris būdingas NX 350h.
STAIGUS TIESINIS PAGREITIS
Lexus įsikraunančius hibridus smagu vairuoti. Kai sparčiai greitėjate, elektrinio (-ų) motoro (-ų) galia akimirksniu papildo NX 2,5 l benzininį variklį. Kartu jie sukuria didelį sukimo momentą, užtikrinantį greitą linijinį pagreitį būtent tada, kai to reikia.
REGENERACINIS STABDYMAS BE BŪTINYBĖS PRIJUNGTI PRIE ELEKTROS TINKLO
Lėtėjant, riedant arba sustojus benzininis variklis dažnai tyliai išsijungia. Stabdant arba atleidus greičio pedalą, regeneracinio stabdymo funkcija panaudoja automobilio kinetinę energiją (įprastiniuose automobiliuose ji iššvaistoma). NX 350h šią energiją paverčia elektros energija, kuri kaupiama hibridinės sistemos akumuliatoriuje – kartu su energija, generuojama važiuojant didesniu greičiu, todėl automobilio niekada nereikia prijungti prie elektros tinklo.